SPRÁVA O ÚČASTI VEREJNOSTI NA TVORBE PRÁVNYCH PREDPISOV

Verejnosť bola o príprave návrhu zákona, ktorým sa mení a dopĺňa zákon č. 130/2005 Z. z. o vojnových hroboch v znení neskorších predpisov (ďalej len „návrh zákona“) informovaná prostredníctvom predbežnej informácie, ktorá bola zverejnená na portáli Slov-Lex dňa 21. mája 2026 v rámci legislatívneho procesu č. PI/2026/123.
Na predbežnú informáciu reagoval elektronickou poštou dňa 3. júna 2026 Slovenský zväz protifašistických bojovníkov.
V nadväznosti na prebiehajúcu fázu legislatívneho procesu Ministerstvo vnútra Slovenskej republiky (ďalej len „ministerstvo“) zorganizovalo konzultáciu v rámci predbežnej informácie k návrhu zákona so Slovenským zväzom protifašistických bojovníkov k uplatneným pripomienkam dňa 17. júna 2026.
Počas konzultácie ministerstvo poukázalo na skutočnosť, že časti podaných návrhov zodpovedá aktuálne platná legislatívna úprava a časť návrhov bude súčasťou pripravovaného návrhu zákona. Zároveň boli Slovenskému zväzu protifašistických bojovníkov predstavené možnosti v rámci návrhu zákona a predostreté aktuálne problémy vyplývajúce z praxe, ktoré s návrhom zákona priamo nesúviseli. Z uvedeného dôvodu sa zúčastnení dohodli na budúcej vzájomnej spolupráci na úseku vojnových hrobov. Po konzultáciách neboli ministerstvu predložené žiadne ďalšie pripomienky. 
Na základe uvedeného možno konštatovať, že verejnosti bola umožnená primeraná účasť na tvorbe návrhu právneho predpisu a jej pripomienky boli v procese prípravy riadne zohľadnené.

